## KESKUSTELEN MYÖTÄTUNNOLLA

* Pyrin läsnäolevaan kuunteluun ja ymmärtämään toisten näkökulmia.
* Luon kunnioittavaa ja tasavertaista vuoropuhelua.
* Ymmärrän, että jotkin teemat voivat olla haastavia, herkkiä ja henkilökohtaisia. Kysyn kunnioittavasti, jos haluan lisätietoa, mutten oleta, että minulle tulee kertoa kaikesta.
* Havainnointi, empaattisuus ja myötätuntoiset, tarkentavat kysymykset  
  toimivat paremmin kuin oletukset, arvostelu ja kokemusten vertailu.
* Ymmärrän, että kaikki erehtyvät joskus. Pyrin olemaan ymmärtäväinen erehtyjiä kohtaan ja antamaan anteeksi. Pyydän anteeksi tarvittaessa.

## KESKUSTELEN YKSILÖN KANSSA

* Kunnioitan jokaisen itsemäärittelyoikeutta, enkä tee oletuksia esimerkiksi sukupuolen tai taustan perusteella.
* Hyväksyn sen, että asioista voidaan olla myös eri mieltä.
* Ymmärrän, ettei keskustelussa etsitä voittajia ja häviäjiä.
* Voin kertoa itsestäni sen verran kuin tahdon ja ymmärrän, ettei muillakaan ei ole velvollisuutta kertoa itsestään tai taustastaan.
* Ymmärrän, että kaikki puhuvat omista näkökulmistaan eivätkä edusta jotain tiettyä ryhmää kokonaisuudessaan. Samoin ymmärrän, ettei jonkin ryhmän edustajan teko tai mielipide tarkoita jokaisen ko. ryhmän edustajan ajattelevan samoin.

## KESKUSTELEN VASTUULLISESTI

​

* Pyrin tuomaan omia näkökulmia esiin vilpittömästi ilman pyrkimystä loukata.
* Tavoitteenani ei ole muuttaa toisten arvoja tai maailmankatsomusta omaani vastaavaksi - sen sijaan tavoittelen yhdenvertaista pohdiskelua.
* Osaan säädellä omia tunnereaktioitani siten, etten ole hyökkäävä silloinkaan kun keskustelukumppaninin maailmankuva ei vastaa omaani.
* Hyväksyn, etten ole aina oikeassa enkä tiedä kaikkea.
* Vähennän omalla toiminnallani painetta edustaa oman näkökulman sijasta oletettua viiteryhmää.
* Etsin itsestäni rohkeutta puuttua epäkohtiin, suojellen samalla itseäni liialta kuormittumiselta.